Булатйылға

Булатйылға (; башҡа атамалары: Булат; Бүләкйылға) — Башҡортостан Республикаһының Яңауыл районындағы татар ауылы. 2010 йылдың 14 октябренә халыҡ һаны 74 кеше булған.
Почта индексы — 452826, ОКАТО коды — 80259860002.

 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)

 Географик урыны 
 Район үҙәгенә тиклем (Яңауыл): 22 км
 Ауыл Советы үҙәгенә тиклем (Яңы Артауыл): 5 км
 Яҡындағы тимер юл станцияһы (Яңауыл): 22 км

 Тарихы 
Ауылға 1844-1847 йылдарҙа башлыса Уртаул һәм Бәҙрәш ауылдарынан күсеп килгән башҡорт ғаиләләре нигеҙ һалған (башҡа мәғлүмәттәр буйынса, Бәҙрәш һәм башҡа тораҡ пункттарҙан). 1850 йылда бында 22 йорт хужалығында 186 башҡорт йәшәгән, туғыҙ йылдан һуң — 37 йорт хужалығында һәм 210 кеше булған (105 ир-ат һәм 105 ҡатын-ҡыҙ). Халыҡ ауыл хужалығы, һатыуға ағас әҙерләү, умартасылыҡ, эре мөгөҙлө малсылыҡ менән шөғөлләнгән. 

1904 йылда Пермь губернаһы Уса өйәҙенең Яңы Уртауыл улусы ауылында — 72 йорт хужалығы була. 71 йорт хужалығында 363 кеше (176 ир-ат, 187 ҡатын-ҡыҙ) аҫаба башҡорттар йәшәгән. Крәҫтиән общинаһына яҙылмаған йортта 6 кеше иҫәпләнә (3 ир-ат, 3 ҡатын-ҡыҙ).

1920 йылда 97 йорт хужалығында 513 кеше йәшәй (231 ир-ат, 282 ҡатын-ҡыҙ).

1926 йылға ауыл Урал өлкәһенән Башҡорт АССР-ының Бөрө кантоны Яңауыл улусына күсерелә.

1939 йылда ауылда 583 кеше йәшәй, 1959 йылда — 522 кеше.

1982 йылда бында яҡынса 220 кеше йәшәгән.Топографическая карта О-40-122, состояние местности на 1982 год

1989 йылда 153 кеше (64 ир-ат, 89 ҡатын-ҡыҙ) теркәлгән.

2002 йылда 98 кеше (41 ир-ат, 57 ҡатын-ҡыҙ), башлыса башҡорттар (82 %) йәшәй.

2010 йылда 74 кеше (35 ир-ат, 39 ҡатын-ҡыҙ) иҫәпләнә.

 Билдәле шәхестәре 
 Яхин Рафаил Заян улы (1950), инженер-механик, хужалыҡ һәм йәмәғәт эшмәкәре. 1999—2008 йылдарҙа Яңауыл районы хакимиәте башлығы урынбаҫары — ауыл хужалығы идаралығы начальнигы, 2008—2015 йылдарҙа Юл йәшелләндереү-төҙөкләндереү муниципаль унитар предприятиеһы директоры; 1999 йылдан район башҡортары Ҡоролтайының башҡарма комитет рәйесе. Башҡортостан Республикаһының атҡаҙанған ауыл хужалығы хеҙмәткәре (2003), райондың почётлы гражданы (2012).

 Иҫкәрмәләр 

 Әҙәбиәт 
 Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
 Асфандияров А. З. История сёл и деревень Башкортостана и сопредельных территорий — Уфа: Китап, 2009. — 744 б. — ISBN 978-5-295-04683-4. 

 Һылтанмалар 



Категория:Яңауыл районы ауылдары